شه‌فه‌ق نيوز/ خوه‌ينيشانده‌ره‌يل له‌ سێ پاريزگاى عراقى له‌ باشوور عراق، ده‌سكردنه‌ به‌سانن چه‌ن جاده‌يگ سه‌ره‌كى له‌و پاريزگايه‌يله‌.
له‌ى باوه‌ته‌و، سه‌رچه‌وه‌يگ ئه‌منى ئه‌را شه‌فه‌ق نيوز وت: خوه‌ينيشانده‌ره‌يل رێ خۆر زوبێر له‌ خوه‌رئاواى به‌سره‌ بڕينه‌ ك ئه‌چێد وه‌ره‌و به‌نده‌ر خۆر زوبێر و به‌نده‌ر ئوم قه‌سر و سه‌رچه‌وه‌يل نه‌فتى و كارخانه‌ى په‌يين و رێگرى له‌ ره‌سين گشت كارمه‌نده‌يل ئه‌را ده‌زگايه‌يليان كردنه‌.
سه‌رچه‌وه‌گه‌ وت: خوه‌ينيشانده‌ره‌يل له‌ پاريزگاى زيقار دوڕيان ئه‌لبه‌هو و پيه‌ڵ حزارات و نه‌سر و جاده‌ى نه‌هر له‌ناوڕاس شار ناسريه‌ به‌سانه‌ و ئاماژه‌ وه‌يه‌يش كرد شماره‌يگ خوه‌ندكاريش قايى سه‌ره‌كى زانكۆى موسه‌نا به‌سانه‌.
